***Opstillingsgrundlag fra Brian Harlø – sendt pr mail***

Mit navn er Brian Harlø. Jeg er uddannet Psykoterapeut og serviceøkonom, og arbejder til dagligt som uddannelsessansvarlig på Psykoterapeutakademiet og Hypnose Skolen, samt en lille bi-tjans på Fredensborg Store Kro.

Jeg flyttede til Fredensborg by for lidt over et år siden, og har forelsket mig i naturen, stilheden og charmen. Jeg bor i en lejlighed sammen med en god ven. Jeg har tidligere været medlem og aktiv i Alternativet under den første valgkamp, og er nu igen blevet medlem af Alternativet, da jeg føler fokus igen er vendt tilbage på bevægelsen.

Mit store drive er på hvordan vi mennesker fungerer, og hvordan vi aktivt kan opnå det potentiale vi ønsker for os selv, og hvor vi kan arbejde med nogle af de overbevisninger vi alle går rundt med, som måske skaber konflikter eller misforståelse i de fællesskaber vi omgiver os.